Strikbluse, Classic no. 2 grå | Hannelinding.dk
Forside / Langærmet strik / Strikbluse, Classic no. 2 grå
Strikbluse, Classic no. 2 grå
Classic No. 2
Er en langærmet kvalitets strikbluse, strikket i 100 % extrafin merinould i farven petrolgrøn melange.
Designet er klassisk og tidløst, skabt helt uafhængig af modetrends – Slowfashion. Blusen er rummelig, meget anvendelig og kan bruges året rundt. Den fås i flere farvekombinationer. Kvalitets strik designet af Hanne Linding og håndlavet i Italien – buy less buy better!
Modellen på billedet er 172 cm høj og viser en str. S
Læs mere om varen, materiale, størrelser og vask & pleje nedenfor.
Vælg en mulighedLMS Ryd
Varenummer (SKU): Classic-02-Grey Kategori: Langærmet strik Tags: antracite, buy less buy better, danish design, dansk design, grå, handmade, klassisk, made in Italy, merinould, mørkegrå, slowfashion, strik, Strikbluser
Kvalitets Strik – Classic no. 2
Kvalitets strikblusen har lange tilsatte ærmer, der afsluttes med en ca. 18. cm lang 3+3 rib. Halsen afsluttes med en ca. 5 cm høj kant i ligeledes 3+3 rib. Foran og bagpå dannes en stribe i strikket af ribmasker. Farven er grå og let meleret.
Blusen er normal/rummelig, dvs. ikke kropsnær, relativt kort og strikket som fully fashion, hvilket giver en god pasform.
Classic no. 2 kan anvendes på mange måder, sat sammen med et par jeans, en klassisk pencil nederdel eller måske over en kjole. Den kan bruges det meste af året – i vinterhalvåret som en selvstændig bluse og i sommerhalvåret som en langærmet trøje at tage over en top.
Læs mere om materialer og produktion her.
Dansk design af Hanne Linding, håndlavet i Italien, buy less buy better!
100 % extrafin merinould, spundet og forædlet i Italien. Garnet er et 100 % naturmateriale, ikke efterbehandlet med klor for at opnå Superwash og har ingen syntetiske fibre. Certificering er Økotex. Læs evt. mere om materiale og produktion her.
Vores garn har en meget høj kvalitet, hører til blandt de blødeste garner og er dermed meget behageligt i brug også fordi, det er let, åndbart og antibakterielt. På trods af, at det er et eksklusivt garn, kan det alligevel med tiden få en let pilling, der hvor der er slid f.eks. under ærmegab. Det fjernes skånsomt ved brug af en uldkam eller en uldshaver og vil aftage efter få behandlinger. Læg blusen fladt ned på et strygebræt og glat stoffet fri for folder, før shaver benyttes.
Neck label og Care label er påsyet med få sting og fjernes let, og derefter er materialet 100 % bionedbrydeligt. Merinoulden bør vaskes langt mere sjældent end bomuld og syntetiske tekstiler. Dermed er der mindre miljøpåvirkning. I starten vaskes lidt oftere for at få fibrene til at filte sig sammen og dermed minimere pilling.
Blusen leveres med en lille dunte af garnet, så der er mulighed for at reparere i stedet for at kassere, hvis uheldet er ude.
Målene er angivet i cm.
Målene kan variere ganske lidt, da hver enkelt model er håndlavet. Str. XS og XL kan aftales individuelt. Kontakt os venligst pr. mail på: info@hannelinding.dk
Merinould er selvrensende og skal ikke vaskes nær så ofte som f.eks. bomuld og materialer, hvor der indgår syntetiske fibre. Undgå hyppig vask, da det slider på dit produkt og også har et dårligt aftryk på vores miljø. I stedet hænges merino strik ud til luftning, gerne en dag med høj luftfugtighed, og det vil herefter føles friskt og klar til brug. Eksperimentér gerne med hvor mange gange, du kan bruge din strik inden vask. Dog anbefaler vi at vaske et par gange i starten for at få fibrene til at filte sig sammen og dermed minimere pilling. Læs mere under Materialet.
Vi anbefaler håndvask ved ca. 30 gr., dvs. håndlunkent vand. Brug et uldvaskemiddel af høj kvalitet. Brug rolige bevægelser, og skyl derefter i lunkent vand. Pres vandet forsigtigt ud, ingen vridebevægelser. Produktet lægges fladt til tørre på et håndklæde f.eks. på et badeværelsesgulv med gulvvarme.
Maskinvask er evt. en mulighed, hvis der er tale om en nyere vaskemaskine med et skånsomt uldvaske program med max. 400 omdrejninger. OBS! Det foregår på kundens eget ansvar.
Produktet kan glattes med et strygejern på lav varme. For at undgå strygemærker lægges evt. et fugtigt klæde imellem. Man kan også vælge at bruge damp funktionen på strygejernet eller allerbedst en hånddamper.
Efter brug opbevares tyndt strik bedst på en bøjle, så det ikke krøller og altid er det klart til brug. Er der risiko for møl i huset, opbevares din strik i en lukket æske med en lavendelpose. En god regel er at opbevare strik, der ikke er nyvasket fremme i lyset, da møllene er glade for mørke omgivelser.
Priser og forsendelsestid
Du kan holde dig informeret om din pakkes vej til dig via det tilsendte tracking nummer.
Gratis forsendelse indenfor DK
0,- Afhentning i PostNord pakkeshop
0,- Modtagelse på privat adresse
Modtagelse indenfor 1-5 hverdage
Forsendelse indenfor EU
75,- Modtagelse på privat adresse
Modtagelse indenfor 2-7 hverdage
Forsendelse øvrig udland
150,- Modtagelse på privat adresse
Modtagelse indenfor 2-10 hverdage
Du sender os en mail, og vi godkender returneringen, inden du afsender varen. Du betaler selv for retur forsendelsen. Genbrug evt. æsken eller forsendelsesposen. Ønsker du en ombytnings vare, betaler vi for den ny forsendelse.
Indpakning og emballage
Vi pakker ind og sender produkterne i miljøvenlige genbrugsmaterialer, der alle er produceret i Europa.
Strikbluse, Casual no. 2 sort
Strikbluse, With a twist no. 2 brun
V-hals, Classic no. 3 brun
En smuk og rolig grå farvepalet ved Ho bugt😍 ...
Pink i to versioner
Disse to samt et par...
Den gule kan også noget...
Gul har mange...
Selvom solen skinner, gør det godt med en varm ...
Hvem tænker på strikkjoler nu her i ...
Hanne Linding Denmark
Ringvej 33, Alling
Produkter fra Hanne Linding Denmark forhandles alene via denne webshop samt fra designmarkeder og kundearrangementer, som du finder omtalt under Nyheder.
Derudover kan du besøge vores showroom/værksted ved Ry efter aftale. Send os venligst en e-mail eller ring i forvejen.